《赠邵端峰方伯之山东六首 其四》
明代·黄佐

越女颜如花，靓妆趋若耶。采莲心亦苦，冶容人所誇。

君今秉幽贞，高阁淩飞霞。缡縰翠羽帐，旖旎彤云车。

可望不可见，温温玉无瑕。愿言托君怀，倘类蓬生麻。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。